14/12/2020 | Administración LocalMunicipal
Santiago de Compostela
Secretaría Xeral
Acordo da Xunta de Goberno Local de modificación das bases da convocatoria de axudas para o rescate do comercio local por mor do COVID19

A Xunta de Goberno Local, na sesión extraordinaria-urxente celebrada o día 10 de decembro de 2020, adoptou o seguinte acordo: A) Aprobar a modificación da base 11.1ª e o anexo III da convocatoria de axudas para o rescate do comercio local afectado pola crise da covid19. A modificación non afecta ao prazo de presentación de solicitudes que segue o seu curso, sen interrupción nin ampliación. A redacción da base 11.1ª queda como segue: 1. Para os efectos da comprobación dos datos manifestados polas persoas beneficiarias na súa declaración responsable, publicarase na web do Concello de Santiago, http://santiagodecompostela.gal/ e en http://coidarparamellorar.santiagodecompostela. gal/ a listaxe das persoas beneficiarias, que deberán achegar, xunto co modelo de anexo III, no prazo de dez días hábiles a documentación que segue para os efectos das comprobacións que correspondan:  Alta no réxime de autónomos das persoas promotoras. As persoas xurídicas nas que os socios e/ou administradores non estean obrigados a estar dados de alta en ningún réxime da seguridade social deberán achegar declaración responsable específica desta circunstancia.  Escritura de constitución da sociedade mercantil, se é o caso.  Certificado da situación censual emitido pola Axencia Tributaria do Estado.  NIF da persoa física ou xurídica. Se se trata dunha persoa xurídica achegarase tamén o documento de identidade da persoa que posúe a representación da sociedade e o documento que acredite esta representación.  Certificado bancario de titularidade de conta  Declaracións do IVE trimestral (modelos 303) dos tres primeiros trimestres de 2019 e 2020 ou declaracións trimestral do IRPF (modelo 130 ou 131 segundo corresponda) dos tres primeiros trimestres de 2019 e 2020. As persoas que tributen en réxime de estimación obxectiva deberán acompañar así mesmo, xunto co modelo 131 do IRPF indicado, declaración responsable do volume de facturación real, non estimada, correspondente aos 3 primeiros trimestres das anualidades 2019 e 2020.  Facturas que acrediten a realización dos gastos ou documento probatorio que corresponda no caso de gasto corrente distinto de prestación de servizos por un terceiro. Non se admitirán facturas simplificadas, proforma ou orzamentos.  Comprobantes de pagamento mediante transferencia bancaria e/ou domiciliación do gasto en conta corrente. A redacción do apartado “Documentación que presenta” do anexo III queda como segue:  Alta no réxime de autónomos das persoas promotoras. As persoas xurídicas nas que os socios e/ou administradores non estean obrigados a estar dados de alta en ningún réxime da seguridade social deberán achegar declaración responsable específica desta circunstancia.  Escritura de constitución da sociedade mercantil, se é o caso.  Certificado da situación censual emitido pola Axencia Tributaria do Estado.  NIF da persoa física ou xurídica. Se se trata dunha persoa xurídica achegarase tamén o documento de identidade da persoa que posúe a representación da sociedade e o documento que acredite esta representación.  Certificado bancario de titularidade de conta  Declaracións do IVE trimestral (modelos 303) dos tres primeiros trimestres de 2019 e 2020 ou declaracións trimestral do IRPF (modelo 130 ou 131 segundo corresponda) dos tres primeiros trimestres de 2019 e 2020.  As persoas que tributen en réxime de estimación obxectiva deberán acompañar, xunto co modelo 131 do IRPF indicado, declaración responsable do volume de facturación real, non estimada, correspondente aos 3 primeiros trimestres das anualidades 2019 e 2020.  Facturas que acrediten a realización dos gastos ou documento probatorio que corresponda no caso de gasto corrente distinto de prestación de servizos por un terceiro.  Comprobantes de pagamento mediante transferencia bancaria e/ou domiciliación do gasto en conta corrente. B) A publicación da modificación no BOP, a través de BDNS, para coñecemento de todas as persoas interesadas. C) Rectificar o erro material existente na Base II parágrafo I, no senso de que as epígrafes de IAE subvencionables son as recollidas no anexo II, e non no anexo I.” Santiago de Compostela, 10 de decembro de 2020. O ALCALDE, ASDO/X. ANTONIO SÁNCHEZ BUGALLO